*A határozati javaslat elfogadásához*

***minősített*** *többség szükséges,*

*az előterjesztés* ***nyilvános ülésen tárgyalható****!*

*151. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*A hulladékgazdálkodási feladatok ellátására kötött közszolgáltatási szerződés határidejének meghosszabbítása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2017. 06. 27. |

**Tisztelt Képviselő- testület!**

A T. Képviselő- testület a 2017. március 29.-ei ülésén az 59/2017. (III. 29.) önk.-i határozatával hagyja jóvá az Alisca Terra Nonprofit Kft.-vel kötött hulladékgazdálkodási közszolgáltatási szerződés 2017. március 31. napjával, közös megegyezéssel történő megszüntetését.

A közszolgáltatásról azonban a továbbiakban is gondoskodni kellett. A közszolgáltató is meg kívánt felelni a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (1011 Budapest, Iskola utca 13.) új rendszerének, ezért együttműködést keresett a térségi közszolgáltatókkal. Az új hulladékgazdálkodási közszolgáltató kiválasztására a közbeszerzésekről szóló 2015. évi CXLIII. törvény szerint közbeszerzési eljárást kell lefolytatni. Az Alisca Terra Nonprofit Kft. szolgáltatási területének önkormányzatai a közbeszerzési eljárás lefolytatásával Szekszárd Megyei Jogú Város Önkormányzatát hatalmazták meg, melyről a T. Képviselő- testület a 60/2017. (III. 29.) önk.-i határozatában döntött.

A közbeszerzési eljárás lefolytatásáig a T. Képviselő- testület a 61/2017. (III. 29.) önk.-i határozatával az önkormányzati hulladékgazdálkodási közfeladatok átmeneti ellátására vonatkozóan határozott idejű szerződést kötött a Vertikál Nonprofit Zrt. és az Alisca Terra Nonprofit Kft. által létrehozott Konzorciummal.

Az Alisca Terra Nonprofit Kft. ügyvezetője megkereste Önkormányzatunkat azzal, hogy a megkötött hulladékgazdálkodási közszolgáltatási szerződés határideje 2017. június 30. napján lejár.

Tájékoztatása szerint a közbeszerzési eljárás ezen időpontig nem fog befejeződni, ezért szükséges a szerződés meghosszabbítása a hulladékgazdálkodási tevékenység zavartalan és folyamatos végzése érdekében.

Mindezek alapján javasoljuk az alábbi határozati javaslat elfogadásával a közszolgáltatási szerződés meghosszabbítását.

**Határozati javaslat:**

**A hulladékgazdálkodási feladatok ellátására megkötött közszolgáltatási szerződés módosítására**

Bátaszék Város Önkormányzati Képviselő-testülete,

1. az önkormányzati hulladékgazdálkodási közfeladatok átmeneti ellátására vonatkozóan a Vertikál Nonprofit Zrt. és az Alisca Terra Nonprofit Kft. által létrehozott Konzorciummal 2017. március 30. napján megkötött határozott idejű közszolgáltatási szerződés határidejét- az új közszolgáltatóval elkészített új közszolgáltatási szerződés megkötésének napjáig, de legkésőbb 2017. szeptember 30-áig - meghosszabbítja a jelen határozat mellékletében foglalt szerződéstervezet alapján,
2. felhatalmazza a polgármestert a közszolgáltatási szerződés módosítás aláírására.

Határidő: 2017. június 30.

Felelős: Dr. Bozsolik Róbert polgármester

(szerződés aláírásáért)

Határozatról értesül: Alisca Terra Nonprofit Kft.

Bátaszéki KÖH pénzügyi iroda

Irattár